Michal Lunter, Eva Miškovičová

(Myš)lienky duše

Malá kniha veľkých myšlienok

Ukážka z elektronickej knihy

formát EPUB

Copyright © Michal Lunter, Eva Miškovičová

ISBN: 978-80-971652-7-7

Predslov

Jednou z najkrajších vecí, na ktoré človek prišiel, je určite slovo. Klbká písmen, napísané či vyslovené, sú neraz tým najsprávnejším kľúčom do ľudskej duše. Vedia ju pohladiť, vedia ju objať, vedia ju prebudiť. Samozrejme, slovom možno neraz aj ublížiť. Človek sa však učí nielen celý život, ale celé dejiny sú priestorom pre zdokonaľovanie sa ľudstva. Zanechávame po sebe okrem iného aj skúsenosti v podobe rozmanitej múdrosti. Jednou z najväčších úloh, ktorú si priamo či nepriamo kladie za cieľ azda každá spoločnosť, je snaha o dobro, o pokoj a lásku. Snaha o neubližovanie. Práve klbká písmen, do ktorých známe či menej známe osobnosti vložili svoju skúsenosť, sa stávajú múdrosťami, vďaka ktorým sa ľudská duša prebúdza. Malá kniha, ktorú teraz držíte v rukách, je balíkom veľkých myšlienok. Spolu s originálnymi ilustráciami je pre pripravená dotknúť sa vášho vnútra.

(Marcel Páleš)

Ten hlas vo vašej hlave, ktorý vám hovorí, že to nedokážete, klame!

(anonym)

Každý, kto dosiahol niečo významné, zažil veľa zlyhaní. Ak máte teraz pocit, že zažívate zlyhania, vedzte, že idete správnym smerom, len ste našli spôsob, ako niečo nefunguje. Hľadajte ďalej spôsob, ako to fungovať bude, a nestrácajte svoje nadšenie.

(anonym)

Dnes si najstarší aký si kedy bol.

A najmladší aký kedy znova budeš.

(anonym)

Ja som šťastný, pretože som si zvolil pozerať sa na to, z čoho mám radosť a moje oči si tak všímajú smiešne stránky vecí a ja sa tomu smejem. Toto som ti hovoril už nespočetnekrát. Človek si vždy musí svoju cestu vybrať srdcom, aby si počínal, ako najlepšie vie, možno práve preto, aby sa mohol stále smiať.

(Carlos Castaneda)

Keď je tma najväčšia, najviac svietia hviezdy.

(anonym)

Ako ľahko sa to povie: nájsť seba samého! Avšak keď sa tak stane naozaj, ako veľmi sa vydesíme!

(E. Canetti)

Ľuďom sa takmer nikdy nedarí byť šťastnými, pretože stále vidia minulosť lepšiu než bola, prítomnosť horšiu než je, a budúcnosť ružovejšiu než bude.

(Marcel Pagnol)

...samota nie je osamelosť. Osamelosť prináša pocity prázdnoty, sebaľútosti a oddelenosti od všetkého a všetkých., ale samota nás spája s podstatou života, ktorá nám dodáva energiu s vedomím, že nikdy nie sme sami..

(anonym)

Šampióni sa nerodia v posilňovni. Šampióni sa rodia z niečoho, čo majú hlboko v sebe - z túžby, zo sna, z vízie.

(Muhamad Ali)

Šíp môže byť vystrelený len ťahom dozadu. Takže keď ťa život ťahá s ťažkosťami späť, znamená to, že sa ťa chystá vypustiť do niečoho skvelého. Tak sa sústreď, a pokračuj v mierení.

(anonym)

Filozofia môjho života znie: Nezaujíma ma čo si o mne myslia a hovoria druhí. Som kto som, a robím čo robím. Nečakám od nikoho nič, ale akceptujem všetko. A to robí môj život omnoho jednoduchším.

(anonym)

Zapamätajme si, že nespravodlivá kritika býva často prejavom tajného obdivu. Veď do mŕtveho psa sa nekope.

(Dale Carnegie)

Peniaze nás neurobia šťastnými, umožňujú nám však byť nešťastnými pomerne príjemným spôsobom.

(Americké príslovie)

Ak sa usmeješ na svojho nepriateľa, uvidíš v jeho očiach svoj úsmev.

(anonym)

Prečo to tak je, že k svojej rodine si veľakrát dovolíme správať sa tak, ako by sme si k priateľom, či dokonca ani k neznámym ľuďom nikdy nedovolili? Pravdepodobne preto, lebo predpokladáme, že nám odpustia. Ale to nie je ospravedlnenie.

(Robin Sharma)

Vaše súčasné okolnosti neurčujú, kam môžete ísť. Určujú len to, kde začnete.

(Nido Qubein)

Príliš často podceňujeme silu dotyku, úsmevu, láskavého slova, pozorného ucha, sladkého komplimentu alebo duševnej podpory, pričom čokoľvek z toho má potenciál dať životu úplne iný smer.

(Leo Buscaglia)

Čas je iba spôsob, akým príroda zariadila, aby sa nestavali všetky veci naraz.

(anonym)

Pre pokoj a jasnú myseľ je dôležité to, že človek ani na moment nestráca čas tým, že by sa starostil či hneval na niečo, čo nedokáže zmeniť. A minulosť väčšinou zmeniť nejde. Ak sa niečo udialo, ak sa mlieko rozlialo, nič sa na tomto fakte nezmení.

(Brian Tracy)

Sú také mosty, čo spájajú jeden breh rieky s druhým brehom...Poznáme také mosty čo nás zavedú až domov. No najlepšie mosty sú také čo spájajú človeka s človekom....

(anonym)

Prestaň nenávidieť veci, ktorým nerozumieš!

(anonym)

Delľte problémy na menšie a menšie, až kým neprestanú existovať

(čínske príslovie)

Koniec ukážky

Ilustrovala: Eva Miškovičová

Zozbieral: Michal Lunter – www.lump-art.sk

Spolupracoval: Marcel Páleš

ISBN 978-80-971652-7-7

Vytvorenie elektronickej verzie Dibuk, s. r. o., 2014

Vytvorené prostredníctvom Publico.sk

Table of Contents

Titulná strana

Predslov

(Myš)lienky duše

Tiráž